kardosdrur/scandi-wiki huggingface dataset:
Mogens "Nivå" Pedersen

Mogens "Nivå" Pedersen (født 1951, død 25. december 2020) var en landskendt dansk kriminel, der fik sit tilnavn i forbindelse med et landevejsrøveri mod en pengetransport, som han begik i Nivå i 1971.

Han blev siden dømt eller sigtet flere gange for bl.a. hashsmugling og narkohandel. Blandt andet blev han dømt for hashsmugling i 1995 i Vestre Landsret.  De sidste fængselsdomme var i 2006 og 2015. Mogens Pedersen var fængslet sammenlagt i over 25 år. Han var kendt som flugtkonge, da han flere gange med succes undveg fra fængslet.

Referencer 

Røveridømte fra Danmark
Narkoforbrydere fra Danmark
José Luís Peixoto

José Luís Peixoto er den mest berømte unge portugisiske forfatter. Den første roman han lavede vandt den prestigefyldte Jose Saramago Litteraturpris. Hans romaner er oversat til 20 sprog og er blevet rost internationalt.

Eksterne henvisninger 

Romanforfattere fra Portugal
Kazimir Vilnis

Kazimir Vilnis (1907 i Nautrēni i Guvernement Vitebsk – 27. januar 1988 i Sverige) var en romersk-katolsk præst som virkede i Letland og senere i Sverige.

Kazimir Vilnis virkede under 2. verdenskrig som præst i Riga, hvor han hjalp en jøde at undgå sin af nazisterne tiltænkte skæbne under Holocaust. I 1944 så han sig nødsaget til at flygte til Sverige. Han var i Sverige aktiv blandt lettiske flygtninge og en central person i de lettiske eksilforeninger. I 1948 blev han sognepræst i Eskilstuna, hvor han tog initiativ til at indrette en katolsk kirke i en til formået indkøbt villa. I 1964 blev han sognepræst for den katolske menighed i Dalarna, hvor han først virkede i Ludvika og senere i Falun. Han organiserede en indsamling der første til, at den nyopførte Den Gode Herdens kyrka kunne indvies 1973. Kazimir Vilnis stod også bag, at Birgittasøstrene i 1968 grundlagde et kloster i Hosjö, og han var den som opførte ungdomsgården Vilnisgården og dets kapel i Sågmyra.

Den 27. marts 2008 tildeltes han postumt udmærkelsen retfærdige blandt nationerne af Jad Vashem.

Kilder

Kildehenvisninger 

Katolske præster
Retfærdige blandt nationerne
Le Grand Bleu

Le Grand bleu er et fransk drama fra 1988, instrueret af Luc Besson, og med bl.a. Jean Reno i en hovedrolle.

Synopsis 
Enzo (Jean Reno) og Jacques (Jean-Marc Barr) har kendt hinanden siden deres barndom ved Middelhavet. Som børn og unge var de ikke rigtige venner, men havde en fælles passion: Dykning. Enzo og Jacques mistede forbindelsen efter den dag, hvor Jacques far, som var dykker, døde i Middelhavet.

Johanna (Rosanna Arquette), der er en ung kontorist i en sikkerheds-kontor, er taget til Peru, hvor hun møder Jacques, der arbejder for en gruppe forskere. Han dykker i nogle minutter i iskoldt vand, mens forskerne overvåger hans fysiske tilstand, der er mere som en delfin end et menneskes. Johanna kan ikke tro, hvad hun ser, og selv om hun er interesseret i Jacques, er hun ikke i stand til at komme tættere ind på livet af ham. Nogle uger senere, hvor hun er tilbage på sit kontor, ser hun en notits om et mesterskab for dykkere, der skal finde sted i Taormina i Italien. For at se Jacques igen får hun sit firma til at sende hende på forretningsrejse til Italien.

I Taormina er Enzo da også, da han er regerende verdensmester. Han ved, at kun Jacques kan udfordre og måske slå ham. Denne gang kommer Johanna og Jacques tættere på hinanden, men Jacques, som er mere delfin end mand, har svært ved at begå sig socialt, og hans og Enzos rivalisering fører mændene ind på farligt område.

Medvirkende 
 Jean-Marc Barr – Jacques Mayol
 Jean Reno – Enzo Molinari
 Rosanna Arquette – Johanna
 Jean Bouise – Onkel Louis

Indtjening 
Filmen er blevet set af 9.193.873 mennesker.

Referencer

Eksterne henvisninger 
 

Film tilladt for børn over 11 år
Film instrueret af Luc Besson
Franske film fra 1988
Fransksprogede film
Biografiske film
César for bedste musik skrevet til en film
James J. Braddock

James Walter J. Braddock (7. juni 1905 – 29. november 1974) war en  amerikansk bokser af irsk afstamning. Han var verdensmester i sværvægtsboksning  fra 1935 til 1937. Også kaldet Cinderella Man, tabte titlen til legendariske Joe Louis.

Eksterne henvisninger 

 
 

Boksere fra USA
Verdensmestre i sværvægtsboksning
Boksere i International Boxing Hall of Fame
Etaper i Giro d'Italia 2012

Etaperne i Giro d'Italia 2012 strækker sig over 21 etaper (med 2 hviledage) fra d. 5. maj til og med d. 27. maj.

1. etape
5. maj 2012 — Herning (Danmark), 8,7 km, enkeltstart (ITT)

Resultat og samlede stilling efter 1. etape

2. etape
6. maj 2012 — Herning (Danmark) til Herning (Danmark), 206 km

3. etape
7. maj 2012 — Horsens (Danmark) til Horsens (Danmark), 190 km

4. etape
9. maj 2012 — Verona, 33,2 km, holdstidskørsel (TTT)

5. etape
10. maj 2012 — Modena til Fano, 209 km

6. etape
11. maj 2012 — Urbino til Porto Sant'Elpidio, 210 km

7. etape
12. maj 2012 — Recanati til Rocca di Cambio, 205 km

8. etape
13. maj 2012 — Sulmona til Lago Laceno, 229 km

9. etape
14. maj 2012 — San Giorgio del Sannio til Frosinone, 166 km

10. etape
15. maj 2012 — Civitavecchia til Assisi, 186 km

11. etape
16. maj 2012 — Assisi til Montecatini Terme, 255 km

12. etape
17. maj 2012 — Seravezza til Sestri Levante, 155 km

13. etape
18. maj 2012 — Savona til Cervere, 121 km

14. etape
19. maj 2012 — Cherasco til Cervinia, 206 km

15. etape
20. maj 2012 — Busto Arsizio til Lecco-Pian dei Resinelli, 169 km

Referencer

UCI World Tour 2012
Giro d'Italia
Sygeforsikringen "danmark"

Sygeforsikringen "danmark" g.s. er en dansk medlemsejet forening stiftet i 1973, der har specialiseret sig i dækning af følger af sygdom og ulykke, herunder dækning af udgifter til tandlægeudgifter og briller og begravelsesudgifter mm.

Forsikringsselskabet havde i 2010 bruttopræmieindtæger på kr. 2.544 mio. kr. og et overskud på 449 mio. kr.

Foreningen har udspring i de tidligere sygekasser som i 1974 blev overflødige ved statens oprettelse og overtagelse af sygesikring. Sygeforsikring er en sammensætning af ordene 'Sygesikring' og 'Forsikring' og anvender stadigt betegnelser som 'Kontingent' 'Tilskud' fremfor 'Præmie" og "Dækning". Sygeforsikringen danmark har 8 lokalafdelinger fordelt over hele landet som i alt udgør 160 repræsentanter. Disse repræsentanter vælges på et årligt medlemsmøde.

Som de fleste foreninger er generalforsamlingen den øverste myndighed.

Referencer

Eksterne links 
 "danmarks" hjemmeside

Skadesforsikringsselskaber i Danmark
August Wilhelm Binneweitz

August Wilhelm Binneweitz (født 1839, død 1887) var en tysk musiker, som turnerede fra 1858 til 1862 i Danmark med et orkester kaldet Braunschweiger Bergkapelle. Da orkestret blev opløst, blev han i Danmark, hvor han i 1865 blev gift med Charlotte Altenburg. Samme år fik de sønnen Gottfried Benneweis (1865-1933). Familien ernærede sig som omrejsende musikanter.

Musikere fra Danmark
Musikere fra Tyskland
Tyskere i 1800-tallet
Danskere i 1800-tallet
Azerbaijan Airlines

Azerbaijan Airlines er det nationale flyselskab fra Aserbajdsjan. Selskabet har hub og hovedkontor på Baku Heydar Aliyev Internationale Lufthavn i landets hovedstad Baku. Det blev etableret i april 1992.

Selskabet fløj i maj 2012 ruteflyvninger til omkring 30 destinationer i Asien og Europa. Flyflåden bestod af 23 fly med en gennemsnitsalder på 7.7 år. Heraf var der blandt andet syv Airbus A320-200, fire Boeing 757, samt to eksemplarer af Boeing 767-300ER med plads til 190 passagerer som de største fly i flåden. Azerbaijan Airlines opererede tre fly for regeringen i Aserbajdsjan.

I 2014 tager Azerbaijan Airlines imod to eksemplarer af det nye Boeing 787 Dreamliner fly, og regner i den forbindelse med at starte ruter til USA. for første gang i selskabets historie.

Eksterne henvisninger 

 Azerbaijan Airlines officielle hjemmeside

Referencer 

Flyselskaber fra Aserbajdsjan
Etableret i 1992
Statsejede virksomheder fra Aserbajdsjan
Virksomheder i Baku
Argenteuil (Arrondissement)

Arrondissementet Argenteuil er et fransk arrondissement, der ligger i departementet Val-d'Oise. Arrondissementet består af 7 cantoner. Hovedbyen er Argenteuil

Eksterne henvisninger 
 

Arrondissementer i Val-d'Oise
Taylor Phinney

Taylor Phinney (født 27. juni 1990 i Boulder, Colorado) er en amerikansk landevejscykelrytter, som kører for .

Han vandt 1. etape i Giro d'Italia 2012, som var en prolog i Herning.
Han kom på en 2. plads ved VM i enkeltstart 2012.

Eksterne henvisninger 

 

Mandlige cykelryttere fra USA
Personer fra Boulder
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Deltagere for USA ved sommer-OL 2008
Deltagere for USA ved sommer-OL 2012
Deltagere for USA ved sommer-OL 2016
Pontoise (Arrondissement)

Arrondissementet Pontoise er et fransk arrondissement, der ligger i departementet Val-d'Oise. Arrondissementet består af 7 cantoner. Hovedbyen er Pontoise

Eksterne henvisninger 
 

Arrondissementer i Val-d'Oise
Sarcelles (Arrondissement)

Arrondissementet Sarcelles er et fransk arrondissement, der ligger i departementet Val-d'Oise. Arrondissementet består af 15 cantoner. Hovedbyen er Sarcelles

Eksterne henvisninger 
 

Arrondissementer i Val-d'Oise
Pontoise

Pontoise er en stor fransk provinsby. Den er beliggende i departementet Val-d'Oise.

Eksterne henvisninger 

Byer i Val-d'Oise
Uzbekistan Airways

Uzbekistan Airways er det nationale, statsejede flyselskab fra Usbekistan. Selskabet har hub og hovedkontor på Tashkent International Airport i landets hovedstad Tasjkent. Det blev etableret i januar 1992.

Historie 
Efter opløsningen af Sovjetunionen gav den usbekiske præsident Islom Karimov i 1992 besked om at der skulle dannes et nationalt nationalt flyselskab, på baggrund af Aeroflots afdeling i landet. Uzbekistan Airways blev dannet med det formål at modernisere og udvikle landets lufthavne og anden infrastruktur. Selskabet havde sin første flyvning fra Tashkent til London.

Selskabet fløj i maj 2012 ruteflyvninger til omkring 50 destinationer i Asien, Europa og USA. Flyflåden bestod af 31 fly med en gennemsnitsalder på 9.1 år. Heraf var der blandt andet ti Airbus A320-200, seks Boeing 757, samt syv eksemplarer af Boeing 767-300ER med plads til 264 passagerer som de største fly i flåden. Uzbekistan Airways opererede to fly for regeringen i Usbekistan.

Eksterne henvisninger 

 Uzbekistan Airways officielle hjemmeside

Referencer 

Flyselskaber fra Usbekistan
Etableret i 1992
Étampes (Arrondissement)

Arrondissementet Étampes er et fransk arrondissement, der ligger i departementet Essonne. Arrondissementet består af 6 cantoner. Hovedbyen er Étampes.

Eksterne henvisninger 
 

Arrondissementer i Essonne
Kong Haakons Kirke

Kong Haakons kirke (Den norske Sjømannskirken) ligger ved Stadsgraven i København, Danmark.
 
Kirken var en gave fra det norske folk til kong Haakon VII, og blev indviet i 1958. Midlerne til kirken blev indsamlet i anledning af 50-års jubilæet for kongens indsættelse som konge af Norge i 1905. Grundstenen blev fastlagt ved Kronprins Olav, arkitekten var Carl Corwin.
 
Sjømannskirken - norsk kirke i utlandet driver kirken, bygget i sten. Den har et spidst kobbertag med et slankt klokketårn og plads til 250 besøgende. 17. maj hvert år, fejres den norske nationaldag i kirken. I forbindelse med julen afholdes årligt julemarked med salg af julepynt, strik og mad osv.
 
I 2008, ved kirkens 50 årsdag, deltog Dronning Margrethe og Kong Harald i jubilæums gudstjeneste her.

I anledningen af kirkens 60 års jubilæum i 2018, gennemførtes en større restaurering, hvor kirken bl.a. fik ny belysning, designet af Bertelsen & Scheving Arkitekter.

Sjømannsprester i København 

 Eirik Guldvog   1952-1960 (grunnlegger)
 Modolf Rossebø  1961-1968
 Jan Hallingskog 1968-1971
 Magne Storli    1971-1976
 Frode Eriksen   1976-1982
 Asbjørn Manger  1982-1986
 Rangvald Seiestad 1986-1992
 Øystein Halling 1992-1996
 Ingrid Frivold  1996-2005
 Sverre Tofte    2004-2005
 Gunnar Ellingsen 2005-2007
 Magne Hoem      2007-

Kapellaner i København 

 Erling Revheim   1974-1975
 Harald Opsal Svendsen  1976-1978
 Johan Haga 1978-1980
 Kjell Svarstad 1980-1981
 Steinar Kristen Lindvig 1982-1986
 Johannes Ulstein  1986-1991
 Bjørn Moe 1991-1993
 Ingeborg Matre 1993-1996
 Jan Kay  Krystad 1996-1997
 Sivert Follesø 1997-1999
 Per Erik S. Engdal 2003
 Sverre Tofte 2003-2007
 Vidar Dalby 2007-2010
 Pål Kristian Balstad 2011-

Eksterne henvisninger 
 Kong Haakons kirke i København 

Kirker i Københavns Kommune
Den Norske Kirke
Etableret i 1958
Amagerbro
Évry (Arrondissement)

Arrondissementet Évry er et fransk arrondissement, der ligger i departementet Essonne. Arrondissementet består af 17 cantoner. Hovedbyen er Évry.

Eksterne henvisninger 
 

Arrondissementer i Essonne
Palaiseau (Arrondissement)

Arrondissementet Palaiseau er et fransk arrondissement, der ligger i departementet Essonne. Arrondissementet består af 19 cantoner. Hovedbyen er Palaiseau.

Eksterne henvisninger 
 

Arrondissementer i Essonne
Polarstationer i Antarktis

En række lande har faste polarforskningsstationer i Antarktis, både helårsbemandede og sommerbemandede.

I alt 30 lande, som alle har underskrevet Antarktistraktaten, driver forskningsstationer på helårsbasis eller sommerbasis på det antarktiske kontinent eller på øer syd for 60° sydlig bredde. Stationerne har samlet omtrent 4.000 personer om sommeren og 1.000 personer, som kan overvintre. Foruden de faste stationer findes hver sommer et antal mindre stationer, som benyttes til feltarbejde (feltstationer).

For at få status som konsultativ part under Antarktistraktaten og dermed voteringsrettigheter i samarbejdet kræves det, at landet driver omfattende forskning i Antarktis.

Liste over lande med forskningsstationer i Antarktis 

*Konsultative parter under Antarktistraktaten.

Nederland er eneste konsultative part under Antarktistraktaten uden forskningsstation i Antarktis, men landet har et samarbejde med British Antarctic Survey.

Liste over forskningsstationer i Antarktis

Historiske baser og nedlagte forskningsstationer (udvalg) 
Framheim
Polheim
Maudheim
Norway Station
Faraday Station

Noter

Eksterne henvisninger 
 Antarctic Facilities  . COMNAP
 and Charts Maps and Charts . COMNAP
 The United States in Antarctica (1997). US National Science Foundation

 
Forskning
Robert Gustafsson

Robert Gustafsson (født 20. december 1964 i Katrineholm) er en svensk komiker, der er blevet kaldt "Sveriges sjoveste mand".

Gustafsson blev født i 1964 i Katrineholm men flyttede i 1970 til Skövde. 
I 1977 og 1978 lavede han lokalradio med vennen Niclas Jensen.
Kerstin Hedberg på SVT hyrede Gustafsson som manuskripforfatter og skuespiller til det banebrydende program Björnes magasin i 1987.
I begyndelsen af 1990'erne kom han med i komikertruppen Killinggänget.
I 2004 fik han en Guldbagge for filmen Fyra nyanser av brunt.

I 2010 lavede Gustafsson sit 25 års jubilæumssjov.
Samme år udgav han også sin selvbiografi Från vaggan till deadline.

Et kuriosum er at Gustafsson den 28. februar 1986 var i biografen og se filmen Bröderna Mozart i Grand i Stockholm, — den samme forestilling som Sveriges statsminister Olof Palme så før han blev myrdet.

Henvisninger

Eksterne link 

 

Komikere fra Sverige
Personer fra Södermanland
Laveskov

Laveskov er et lille kuperet skovområde nord for Nivå, vest for Sletten og Øresund, syd for Humlebæk og øst for Dageløkke og Niverød i Nordsjælland.

Skoven gennemskæres af Strandvejen og Kystbanen og huser en fem kilometer lang mountain bike-rute samt Nivå Camping.

Litteratur 
 

Nivå
Humlebæk
Statsskove i Danmark
Skove i Fredensborg Kommune
Nive

Nive er en lille landsby, bestående af meget få huse og Nive Mølle. Den ligger få km. sydvest for Nivå, og syd for Niverød, og opfattes som en del af Nivå.
Nive har lagt navn til Nive Å.

Lige i nærheden ligger bl.a. Karsemosegaard, der i dag huser Nivå-Kokkedal Fodboldklub. Det er i dag bl.a. et hjemsted for den lokale afdeling af Danmarks Civile Hundeførerforening.

Nive Mølle 

Nive Mølle er en tidligere vandmølle, der ligger ved Usserød Å. Tidligere husede Nive både en vandmølle, og en vejrmølle, der var opsat på den bakke, hvor Nivå Kirke ligger i dag. Nive Mølle anvendes i dag til erhvervsformål og har tidligere huset Nive Flisefabrik.

Nivå
Lokaliteter i Fredensborg Kommune
Greatest Hits (Erann DD-album)

Greatest Hits er et opsamlingsalbum med den danske sanger og sangskriver Erann DD, der udkom 7. maj 2012 gennem Fox Off, Black Pelican og Sony Music. Albummet samler Erann DD's 20-årige karriere, med sange fra Zapp Zapp, Drori-Hansen Furniture og solokarrieren, samt den nye sang "Change Change Change".

Spor

Kilder 

Opsamlingsalbum fra 2012
Erann DD-album
Ross Island

Ross Island er en ø i Antarktis som hovedsageligt består af tre vulkaner. Øen ligger i Rosshavet udenfor kysten af Victoria Land i McMurdosundet. Øen har et areal på 2.460 km² og store dele af øen er dækket af is og sne. Øen ligger indenfor grænsen af det newzealandske område Ross Dependency.

Øen blev opdaget af James Clark Ross i 1841 og blev senere opkaldt efter ham af Robert Falcon Scott. Vulkanerne Mount Erebus (3.794 m), Mount Terror (3.230 m) og Mount Bird udgør den største del af øen. De to førstnævnte vulkaner er blevet navngivet af Ross efter hans to skibe HMS Erebus og HMS Terror. Mount Erebus er den sydligste aktive vulkanen i verden.

Til trods for det lille areal er Ross Island den sjette højeste ø i verden.

Øen var base for flere af de tidlige ekspeditioner til Antarktisk på grund af, at det er den sydligste ø, som er tilgængelig fra havet. Hytter, som blev opført af Scott og Ernest Shackleton, står stadig på øen, og er opført på listen over historiske steder og kulturminder i Antarktis.

Den amerikanske McMurdo Station, som er den største station i Antarktis, ligger på øen. New Zealands Scott Base ligger også her. Greenpeace havde også en base på øen fra 1987 til 1992.

Se også 
 Liste over øer i Antarktis

Øer i Antarktis
Kenaf

 
Kenaf eller basttræ (Hibiscus cannabinus) er en Hibiscus-plante, hvis fibre anvendes til mange formål. Planten kan vokse op til 6 meter på en sæson.

Anvendelse 
Kenaf har været dyrket i Afrika i 4000 år for sin fiberrige stængel. Den dyrkes i dag især i Indien og Kina, men også i bl.a. USA. Stænglernes fibre anvendes til fremstilling af papir, fiberplader (bl.a. til biler), fibermåtter, gulvbelægning m.m.

CO2 
Kenaf binder mere carbon fra atmosfærisk CO2 (kuldioxid) end de fleste andre planter. Den kan absorbere 3-8 gange mere CO2 end et tilsvarende skovareal.

Fodnoter 

Katost-familien
Nytteplanter
Sabinemåge

Sabinemåge (Xema sabini) er en måge, som yngler cirkumpolart i det højarktiske område (bl.a. Grønland og Svalbard) og tilbringer den nordlige vinter ud for Sydvest- og Sydafrika. Arten er den eneste i slægten Xema.

Sabinemågen er ca. 30 cm lang og hører dermed lidt mindre end hættemågen. Den kendes på sine sorte vingespidser, hvide vingebagkant og svagt kløftede hale. Når sabinemågen en sjælden gang ses i Danmark, er det almindeligvis i forbindelse med vestenstorme i perioden august-oktober, hvor de mellem yngleområdet og Biscayen drives mod land.

Noter

Kilder/Eksterne henvisninger 
 Hans Skotte Møller: Lademanns naturfører: Fugle-atlas, 1975, efter Walter Černý: "Welcher Vogel ist das?"
 Benny Génsbøl: Nordens fugle, Gads Forlag, Bogklubben 12 bøger, 1997, 
 

Måger
Arktis' fugle
Joël Wangö

Joël Wangö (født Joël Sevander Nilsson 18. maj 1886-31. maj 1971) var en hallandsk præst, forfatter og lokalhistoriker, bl.a. kendt for sin Knäred i gången tid fra 1933.

Kilder 
 Joël Wangö: Knäred i gången tid, C. W. K. Glerups forlag 1933, faksimile udgivet af forlaget Spektra 1974, 
 Lennart Jörnkvist: Joël Wangö, Studentlitteratur 1998

Personer fra Sverige
Røllikegyvelkvæler

Røllikegyvelkvæler (Orobanche purpurea) er en gyvelkvæler, som bliver 15-40 cm høj og vokser på græsbund. Den er meget sjælden på Sjælland, og i Sverige findes den kun på Øland. Som navnet henviser til, snylter den på røllike (og undertiden på bynke).

I Danmark er den fredet, og er regnet som kritisk truet på den danske rødliste.

Kilder og henvisninger 

 Bo Mossberg og Lennart Stenberg: Den Nordiska Floran, W&W, 1992, 
 Bo Mossberg og Hans Rydberg: Alla Sveriges fridlysta växter, W&W, 1995, 
 Bo Mossberg og Lennart Stenberg: Den store nordiske flora, GAD, 2. udg., 1999, 

Gyvelkvæler-familien
Giftig rajgræs

 
Giftig rajgræs (Lolium temulentum) er et græs, der tidligere kunne forekomme som ukrudt på marker, men i dag er yderst sjældent i Danmark, måske helt forsvundet.

Græsset indeholder giftstoffet temulin, som forårsager lammelse. Den plante, som i Bibelen kaldes "klinte", er ikke klinte, men giftig rajgræs.

Kilder 
 Otto Lindemark: Vore giftige blomsterplanter, Gyldendal, 2. udg., 1970, 
 Bo Mossberg og Lennart Stenberg: Den Nordiska Floran, W&W, 1992, 
 Bo Mossberg og Lennart Stenberg: Den store nordiske flora, GAD, 2. udg., 1999, 

Rajgræs
Tre Kronor (slot)

Tre Kronor var et slot i Stockholm, Sverige. Det opstod i middelalderen og fik sit navn efter de kroner, som Johan III satte på toppen af et af tårnene. Karl XI gav Nicodemus Tessin den yngre til opgave at bygge et nyt slot, som stod færdigt, da kongen døde i 1697. Kongens lig lå til skue i bygningen, da en brand udbrød. Hele slottet, både nyt og gammelt, nedbrændte. Rigsarkivet og centralforvaltningen mistede mere end 18.000 bøger og 1.100 manuskripter, og det anslås at cirka 80 procent af de svenske middelaldermaterialer gik tabt i branden.

Se også 
 Stockholms Slot

Kilde 
 Hadenius, Nilsson og Åselius: Vad varje svensk bör veta, Bonnier Alba, 

Stockholms historie
Vallonsk indvandring til Sverige

Vallonsk indvandring til Sverige skete i midten af 1600-tallet, da et par tusinde mennesker flyttede fra Liège-området for at arbejde i Louis De Geers jernværker. Vallonerne, der var fransktalende og oftest protestanter, bosatte sig især i Uppland. Vallonerne medvirkede stærkt til femdoblingen af den svenske jernproduktion i 1600-tallet.

Kilde 
 Hadenius, Nilsson og Åselius: Vad varje svensk bör veta, Bonnier Alba, 

Indvandring
Sveriges historie
Mads Nissen Styrk

Mads Nissen Styrk er en dansk debattør og venstrefløjsaktivist. 
Hans skrifter i midten af 1960'erne kan delvis have været medvirkende til nedsættelsen af det såkaldt Wambergudvalg til kontrol af Politiets Efterretningstjeneste.

Han udgav i 1964 bogen De hemmelige kartoteker: pest over Danmark på forlaget Aros.
Han var også medforfatter på den lille bog Efterretningstjeneste på udflugt. Kasper Neergaardsagen fra 1972.

Henvisninger 

Debattører fra Danmark
Socialister fra Danmark
Politisk involverede personer fra Danmark
Joachim Castenschiold (skuespiller)

Joachim Lorentz Castenschiold (født den 24. august 1964 på Borreby) er en dansk godsejer, skuespiller, teaterdirektør og hofjægermester. Han er den nuværende godsejer på Borreby.
Joachim Castenschiold er søn af godsejer, kammerherre og hofjægermester Carl Henrik Castenschiold og psykoterapeut og kaptajn i Hjemmeværnet Loa Skuladottir født Gudjonsson. Han er uddannet sergent i Hæren, blev civiløkonom, aktieanalytiker og siden driftsleder ved Lyngby Landbrugsskole. 

Castenschiold ville oprindeligt have været skuespiller og blev uddannet på The Stella Adler Academy of Acting & Theatre, in Los Angeles i 1996. Imidlertid stod han som den ældste søn også til at overtage det fædrene gods og vaklede mellem de to meget forskellige karrieremuligheder. I 2002 overtog han Borreby. Det er lykkedes ham at kombinere sine to talenter ved at indrette et teater på Borreby, som han selv står i spidsen for.

Siden 16. april 2011 har han været hofjægermester.

I 2012 slog han og kulturforeningen Vindebroen dørene op for Borreby Teater hvor Joachim har sit virke som teaterdirektør.

Kilder 
 Slægtsside
 "Ildsjælden Joachim Castenschiold", Korsør Posten, 29. december 2009.

Referencer

Eksterne henvisninger 
 

Joachim 02
Godsejere fra Danmark
Skuespillere fra Danmark
Teaterledere fra Danmark
Danskere i 1900-tallet
Danskere i 2000-tallet
Hofjægermestre fra Danmark